**Jean-Marc Ayrault** (født 25. januar 1950 i Maulévrier, Maine-et-Loire) er en fransk politiker. Han var Frankrikes statsminister, utnevnt av president François Hollande fra 15. mai 2012 til 31. mars 2014, da han ble han erstattet av Manuel Valls. Han ble utenriksminister i forbindelse med omrokering av regjeringen i februar 2016. Han har tidligere vært borgermester i Nantes, medlem av den franske nasjonalforsamlingen 1986–2012 og parlamentarisk leder for sosialistpartiet (PS) 1987–2012.

Biografi
--------

Ayrault ble født i 1950 i Maulévrier i Maine-et-Loire. Faren var fabrikkarbeider. Ayrault studerte tysk ved universitetet i Nantes og arbeidet deretter en periode som tysklærer. Denne utdanningsbakgrunnen skiller Ayrault fra mange andre franske topp-politikere som typisk har utdannelse fra de elitepregede Grandes écoles.

Som 27-åring ble han i 1977 valgt til borgermester i Nantes-forstaden Saint-Herblain og ble med det den yngste borgermesteren for en kommune på over 30 000 innbyggere. Han beholdt denne posisjonen fram til han i 1989 ble valgt til borgermester i Nantes. Han ble senere kontinuerlig gjenvalgt i første runde og var den lengst sittende borgermesteren av en større by i Frankrike fram til han gikk av 21. juni 2012.

Aurault har sittet i den franske nasjonalforsamlingen siden 1986, siden 1997 har han vært parlamentarisk leder for det franske sosialistpartiet, PS. Gjennom denne posisjonen har han hatt et nært samarbeid med François Hollande.

Under presidentvalgkampen til Hollande fungerte Aurault som spesialrådgiver, med spesielt ansvar for kontakt med partier og politiker i andre land, særlig Tyskland.

Regjeringsperioden
------------------

JAyrault ble utnevnt til statsminister av president François Hollande 15. mai 2012 og presenterte sin regjering 16. mai. Regjeringen hadde 34 ministre, hvorav 16 var plassert under en annen minister som ministre déléguée. I tillegg til medlemmer fra det franske sosialistpartiet inkluderte regjeringen to medlemmer fra venstrepartiet Parti radical de gauche, to medlemmer fra 
De Grønne og et medlem uten ordinær partitilknytning. For først gang i Frankrikes historie var halvparten av medlemmene kvinner. Sentrale statsråder var utenriksminister Laurent Fabius og finansminister Pierre Moscovici. Najat Vallaud-Belkacem ble regjeringens talsperson.

I det første statsrådet ble det besluttet at presidents og regjeringens lønninger skulle senkes med 30%.

I det franske parlamentsvalget i juni 2012 ble Ayrault gjenvalgt i første runde.

I tråd med fast praksis i forbindelse med parlamentsvalget gikk Aurault av som statsminister 18.juni 2012. Ettersom sosialistpartiet ved valget hadde oppnådd rent flertall i nasjonalforsamlingen ble han straks gjenoppnevnt av president Hollande. Den nye regjeringen som da ble utnevnt hadde fire flere medlemmer (tre fra sosialistpartiet og en av fra PRG) slik at den tilsammen hadde 38 medlemmer, hvorav halvparten kvinner.

I 2019 ble han utnevnt til kommandør av Æreslegionen.

Referanser
----------

1. ↑   Munzinger Personen, Munzinger IBA 00000029131, besøkt 9. oktober 2017[Hentet fra Wikidata]
2. ↑   Roglo, Roglo person ID p=jean+marc;n=ayrault[Hentet fra Wikidata]
3. ↑   GeneaStar, GeneaStar person-ID ayraultj[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id ayrault-jean-marc[Hentet fra Wikidata]
5. ↑   www.bbc.com[Hentet fra Wikidata]
6. ↑   www.fr.emb-japan.go.jp, besøkt 19. januar 2022[Hentet fra Wikidata]
7. ↑  «Décret du 31 mars 2014 relatif à la cessation des fonctions du Gouvernement», *Journal officiel de la République française*, nr. 0077, 1. april 2014.
8. ↑  «La composition complète du nouveau gouvernement» **(fransk)**. Besøkt 11. februar 2016.
9. ↑  Jean-Marc Ayrault n'est plus maire de Nantes TFI, News, 21.juni 2012
10. ↑  French PM Jean-Marc Ayrault names new governmentBBC, 16.mai 2012
11. ↑  France Hollande: Ayrault government takes pay cutBBC, 17.mai 2012
12. ↑  Jean-Marc Ayrault et cinq ministres passent au premier tourLibération, 10.juni 2012
13. ↑  Ayrault II : quatre nouveaux ministres entrent au gouvernement Le Point, 22.juni 2012
14. ↑  «La promotion du 14 juillet de la Légion d’honneur distingue 423 personnes» (PDF) (pressemelding). Grande Chancellerie de la Légion d'honneur. 14. juli 2019.

Eksterne lenker
---------------

* France Info: Jean-Marc Ayrault(fransk)
* Angelique Chrisafis: Jean-Marc Ayrault named as France's new prime minister The Guardian 15. mai 2012.


|  |  |  |
| --- | --- | --- |
| Forgjenger:**François Fillon** | **Frankrikes statsminister**(2012–2014) | Etterfølger:**Manuel Valls** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |